CELEX: C2007/170/55
Language: el
Date: 2007-07-21 00:00:00
Title: Υπόθεση T-168/07: Προσφυγή της 16ης Μαΐου 2007 — Professional Tennis Registry κατά ΓΕΕΑ — Registro Profesional de Tenis (PTR PROFESSIONAL TENNIS REGISTRY)

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/27
            
         Προσφυγή της 16ης Μαΐου 2007 — Professional Tennis Registry κατά ΓΕΕΑ — Registro Profesional de Tenis (PTR PROFESSIONAL TENNIS REGISTRY)
   (Υπόθεση T-168/07)
   (2007/C 170/55)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Professional Tennis Registry, Inc. (Hilton Head Island, Ηνωμένες Πολιτείες) (εκπρόσωπος: M. Vanhegan, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Registro Profesional de Tenis, SL (Μαδρίτη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει το σημείο 1 της αποφάσεως του πρώτου τμήματος προσφυγών της 28ης Φεβρουαρίου 2007 (υπόθεση R 1050/2005-1), με το οποίο απορρίφθηκε η υπ' αριθ. 2 826 709 αίτηση της προσφεύγουσας περί καταχωρίσεως κοινοτικού σήματος για τα προϊόντα και υπηρεσίες των κλάσεων 16 και 41·
            
         
               —
            
            
               να απορρίψει στο σύνολό της την ανακοπή κατά της υπ' αριθ. 2 826 709 αιτήσεως της προσφεύγουσας περί καταχωρίσεως κοινοτικού σήματος·
            
         
               —
            
            
               να δεχθεί την υπ' αριθ. 2 826 709 αίτηση της προσφεύγουσας περί καταχωρίσεως κοινοτικού σήματος για όλα τα προϊόντα και υπηρεσίες των κλάσεων 16, 25 και 41· και
            
         
               —
            
            
               να καταδικάσει το καθού στα έξοδα στα οποία υποβλήθηκε η προσφεύγουσα ενώπιον του τμήματος προσφυγών και του Πρωτοδικείου.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Professional Tennis Registry, Inc.
   
      Σήμα προς καταχώριση: Το εικονιστικό σήμα «RPT PROFESSIONAL TENNIS REGISTRY» για προϊόντα και υπηρεσίες των κλάσεων 16, 25 και 41 — αίτηση υπ' αριθ. 2 826 709.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Registro Profesional de Tenis, SL.
   
      Αντιταχθέν δικαίωμα επί σήματος ή σημείου: Τα εθνικά εικονιστικά σήματα «RPT Registro Profesional de Tenis, S.L» και «RPT European Registry of Professional Tennis» για υπηρεσίες της κλάσεως 41.
   
      Απόφαση του τμήματος ανακοπών: Απόρριψη της ανακοπής στο σύνολό της.
   
      Απόφαση του τμήματος προσφυγών: Μερική ακύρωση της αποφάσεως του τμήματος ανακοπών και απόρριψη της αιτήσεως καταχωρίσεως κοινοτικού σήματος για τα προϊόντα και υπηρεσίες των κλάσεων 16 και 41.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου στο μέτρο που το τμήμα προσφυγών έκρινε ότι μεταξύ της αιτήσεως της προσφεύγουσας περί καταχωρίσεως κοινοτικού σήματος και των προγενέστερων σημάτων του Registro Profesional de Tenis υπήρχε ομοιότητα δυνάμενη να προκαλέσει σύγχυση. Το τμήμα προσφυγών δεν έλαβε υπόψη τις αρχές που έχουν εφαρμογή σε περίπτωση κατά την οποία τα επίδικα σήματα είναι σύνθετα σήματα.